Teiseks pole mulle selge, et kui Te eitate moraaliseaduste (ehk inimeste tahtest sõltumatute moraalsete seaduspärasuste) olemasolu, siis millele Te apelleerite väites, et Aaviksoo soov ehitada rahvuslikku identiteeti tõe salgamise (ja ehk koguni valetamise) teel on taunitav? Sellele, et see ei ühti Teie nägemusega moraalsest käitumisest? See poleks just eriti veenev argument, sest Teil on oma  nägemus sellest, mis on moraalne, ja Aaviksool on oma nägemus ning miks peaks keegi Teie nägemust tema oma suhtes ülimuslikuks pidama? Võiks isegi küsida, mis õigusega Te oma väärtusi (moraalset maitset) Aaviksoole (jt-le) peale surute? Rohkem sallivust… - kõlab tuttavalt, kas pole?